貽潘邠老
作者：張耒
朝代：宋

paragraphs: 有屋可以讀書，有竹可以忘憂。
採庭之菊香有餘，烹園之蔬甘且柔。
賢哉二子，又復何求。
鬼不爾責，人不爾仇。
沽酒可飲，江魚可羞。
又安用列鼎食珍，佩印封侯。
我居柯西，相隔一里，可以杖履朝往而夕遊。
必未厭我乞醯與借馬，但只恐勤君赤脚與露頭。
不然將吾顔子簞食瓢飲屢空之樂，又欲翻董生清明玉杯繁露之春秋。